નોંધનીય છે કે, પીએમ મોદીના સ્વાગત માટે અમદાવાદ અને રાજકોટને ભવ્ય રીતે સજાવવામાં આવ્યા છે, પીએમની સુરક્ષાને લઇને ચાંપતી નજર સુરક્ષાકર્મીઓ દ્વારા રાખવામાં આવી રહી છે. પીએમની મુલાકાત પહેલા ગૃહમંત્રી પ્રદિપસિંહ જાડેજાએ રૂબરૂ જઇને પીએમ જે સ્થળોની મુલાકાત લેવાના છે તેનું નિરીક્ષણ કર્યું હતું અને વિગતવાર માહિતી મેળવી હતી. ગુજરાત વિધાનસભાની ચૂંટણી પહેલાની પીએમ મોદીની આ મુલાકાત રાજકીય રીતે પણ ખૂબ જ મહત્વની સાબિત થશે.